શ્રીનગર: જમ્મુ-કાશ્મીરના પુલવામા જિલ્લામાં રવિવારે રાત્રે શરૂ થયેલી આતંકીઓ અને સુરક્ષા દળો વચ્ચેની અથડામણ જારી છે. આ અથડામણ દરમિયાન પુલવામાના બામનુ વિસ્તારમાં એક આતંકીને ઢાળી પણ દેવામાં આવ્યો છે. આતંકીઓ વિરુદ્ધ આ લખાઇ રહ્યું છે ત્યારે ઓપરેશન જારી છે. આતંકીઓ એક ઘરમાં છુપાયેલા છે. સુરક્ષા દળો દ્વારા સમગ્ર વિસ્તારમાં સઘન સર્ચ ઓપરેશન જારી છે. આતંકીઓ વિરુદ્ધ આર્મી, પોલીસ અને સીઆરપીએફએ એક જોરદાર સંયુકત ઓપરેશન હાથ ધર્યું છે.